 Wuxuu faray Eebbe inay ka baxaan Jannada iyagoo qaarkood qaar col u yahay, iyagoo dhulka ku nagaan tan iyo muddo, oy kuna noolaan dhexdiisa kuna dhiman lagana soo bixin, markaasuu Eebbe uga warramay dadka wuxuu ugu nicmeeyey oo dhar ay isku asturaana iyo mid xarrago, waxaase ka khayr-roon dhawrsoonida si ay u xusuustaan, wuxuuna uga digay inuu fidmeeyo Shaydaanku siduu waalidkood Aadam iyo Xaawa uga saaray Jannada, isagoo ka siibay dharkoodii, waxaana jira inuu Shaydaanku u jeedo dadka iyaguse ayan arkayn, Shaydaankuna wuxuu saaxiib la yahay kuwaan rumaynin Xaqa. 